27/06/2012 | Administración LocalMunicipal
Outes
Modificación prezos actividades culturais, deportivas, excursións campamento

Por acordo da Xunta de Goberno Local en sesión de 19 de xuño do 2012 aprobouse a modificación dos prezos públicos pola prestación de actividades culturais e deportivas incluindo unha nova tarifa polas excursións que se realicen fóra do municipio e se organicen dende o campamento urbano. En cumprimento do disposto nos artigos 59.6 e 60 da Lei 30/1992, de 26 de novembro, de Réxime xurídico das Administracións Públicas e do procedemento administrativo común, e 47 do Real Decreto lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais, procédese a publicación do texto íntegro de dito acordo: Polo exposto, a Xunta de Goberno Local, resolve modificar o artigo 4 do acordo regulador dos prezos públicos por actividades culturais e deportivas, que queda como segue: 1. Tarifas das actividades programadas: a) As persoas que participen simultáneamente en dúas actividades das recollidas na táboa anterior gozarán dunha redución dun 50% no prezo da que teña un prezo mensual inferior. As que participen simultáneamente en tres ou mais actividades terán unha redución do 50% en cada unha delas. Establécese unha bonificación do 100% na tarifa do campamento urbano para os participantes que sexan vecinos de Outes. Esta bonificación non é aplicable á tarifa polas excursións que se realicen fóra do termo municipal e se organicen no marco do antedito campamento. b) A obrigación de pagamento nacerá o día primeiro de cada mes, ou cando solicite a alta na actividade o usuario, sin que as cuotas mensuais sexan prorrateables por periodos inferiores ó mes. Si o usuario solicita a baixa antes do día 10 de cada mes, non xurdirá a obriga de pagamento de dito mes. c) En ningún caso as tarifas serán prorrateables por períodos inferiores ao mes. d) O pagamento realizarase con periodicidade trimestral, unha vez vencido cada trimestre natural. O plazo de pago abranguerá o mes seguinte ao de cada trimestre. e) Os prezos polas excursións organizadas no campamento urbano esixiranse en réxime de depósito previo que se realizará, mediante autoliquidación, cando se solicite a prestación do servizo e, en todo caso, antes do seu comezo.2. Tarifas da Escola de música: a) As persoas que participen simultáneamente en dúas ou mais áreas das recollidas na táboa anterior gozarán dunha redución dun 50% no prezo da segunda e seguintes areas nas que se incriban. Cando se inscriban dúas ou mais persoas que sexan irmáns, o segundo e sucesivos irmáns gozarán dunha redución do 50% nas áreas nas que se inscriban.” b) A obriga de pagamento xurdirá o día primeiro de cada mes, ou cando solicite a alta na actividade o usuario, sen que as cuotas mensuais sexan prorrateables por periodos inferiores ao mes. Se o usuario solicita a baixa antes do día 10 de cada mes, non xurdirá a obriga de pagamento de dito mes. c) En ningún caso as tarifas serán prorrateables por períodos inferiores ao mes. d) O pagamento realizarase con periodicidade mensual. O prazo de pago abranguerá o mes seguinte.” SEGUNDO.- Este acordo entrará en vigor ao día seguinte da súa publicación no Boletín Oficial da Provincia.” Outes, 20 de xuño do 2012. O Alcalde Asdo.: Carlos E. López Crespo